**Kiiminkijoen koulun järjestyssäännöt**

**1 Kiiminkijoen koulun järjestyssäännöt**

Järjestyssäännöt ovat voimassa Kiiminkijoen koululla ja Kiiminkijoen koulun järjestämässä toiminnassa koulun ulkopuolella.

**2 Järjestyssääntöjen tarkoitus ja soveltaminen**

Koulun järjestyssääntöjen tarkoitus edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Järjestyssäännöt velvoittavat kaikkia koulun oppilaita ja henkilökuntaa ja ne koskevat kaikkea koulun järjestämää toimintaa.

**3 Oppilaan oikeudet ja velvollisuudet**

Oppilaiden yhdenvertaisuus ja tasa-arvo sekä muut oikeudet

Oppilaalla on oikeus maksuttomaan perusopetukseen ja turvalliseen opiskeluun kaikkina koulun työpäivinä.

Oppilaalla on oikeus yhdenvertaiseen ja tasa-arvoiseen kohteluun.

Oppilaan velvollisuudet

Oppilaalla on velvollisuus osallistua opetukseen, ellei hänelle ole myönnetty lupaa poissaoloon.

Oppilaalla on velvollisuus suorittaa annetut tehtävät tunnollisesti ja käyttäytyä asiallisesti koulun järjestyssääntöjä noudattaen.

**4 Turvallisuus, viihtyisyys ja opiskelun esteetön sujuminen**

4.1 Hyvä käytös

Noudata koulun henkilökunnan antamia ohjeita.

Käyttäydy kohteliaasti ja hyvien tapojen mukaisesti ja pyri edistämään omalta osaltasi työrauhan säilymistä koulussa.

Noudata hyviä ruokailutapoja.

Älä tuo syötävää tai juotavaa kouluun ilman opettajan lupaa.

Pidä huolta omista ja koulun tavaroista. Älä ota luvatta toisen omaa.

Saavu ajoissa oppitunnille.

Pidä mukana asianmukaiset opiskeluvälineet ja varusteet koulussa (esimerkiksi liikuntavarusteet).

Älä kopioi töihin tekstiä tai kuvia luvatta. Merkitse työsi lähteet näkyviin.

Älä julkaise toisesta henkilöstä otettua kuvaa tai videota ilman tämän lupaa internetissä, sosiaalisessa mediassa tai muussa julkisessa paikassa.

Älä kiusaa. Kiusaaminen ei ole sallittua missään muodossa.

4.2 Oleskelu ja liikkuminen

Koulupäivä ja välitunnit:

Älä poistu koulun alueelta koulupäivän aikana ilman aikuisen lupaa.

Noudata koulun henkilökunnan antamia toimintaohjeita.

Älä koske toisten kulkuvälineisiin.

Pyörät ja potkulaudat parkkeerataan niille osoitettuun paikkaan.

Älä pyöräile koulun pihalla.

Koulumatkat:

Noudata liikennesääntöjä ja käyttäydy ystävällisesti ja huomaavaisesti muita tiellä liikkujia kohtaan.

Käytä pyöräilykypärää ja heijastinta koulumatkoilla.

Käyttäydy vastuullisesti toiset huomioiden linja-autopysäkillä ja linja-autossa.

Odota taksia tai muuta koulukyytiä odotukselle varatussa paikassa.

4.3 Siisteydestä ja ympäristöstä huolehtiminen

Älä sotke tai riko omaa, toisten tai koulun omaisuutta.

Olen velvollinen korvaamaan aiheuttamani vahingon ja puhdistamaan tai korjaamaan aiheuttamani sotkut tai vauriot.

4.4 Turvallisuus

Kiiminkijoen koulun alueella ja tiloissa on nauhoittava videovalvonta.

Älä tuo kouluun koulunkäyntiä häiritseviä asioita.

Ylläpidä omalla käyttäytymiselläni yhteistä turvallisuutta ja ilmoitan henkilökunnalle havaitsemistani vioista tai puutteista.

Noudata välituntisääntöjä.

Jätä koulumatkan kulkemiseen tarkoitetut tai koulupäivän aikana tarvittavat isommat välineet (esim. sukset) niille osoitetuille paikoille.

Älä heitä lumipalloja tai muita vahingollisia asioita.

4.5 Tietokoneen, matkapuhelinten ja muiden mobiililaitteiden käyttö

Häiritsevä mobiililaitteen käyttö oppituntien tai muun opetussuunnitelman mukaisen opetuksen aikana on kielletty.

Säilytä mobiililaitetta repussa ja käytä sitä vain opettajan luvalla.

4.6 Päihteet ja vaaralliset esineet

Päihteet, tupakkatuotteet ja nuuska ovat kiellettyjä.

Älä tuo kouluun vaarallisia esineitä tai aineita.

4.7 Kurinpito

Järjestyssääntöjen rikkomista seuraa rangaistus (POL§ 35,36)

Kiiminkijoen koulun toimintatavat sääntörikkomuksissa tai kiusaamistapauksissa:

Keskustelu/puhuttelu (opettaja/rehtori/apulaisjohtaja/koulupoliisi ja oppilas)

Yhteydenotto huoltajiin

Luokasta poistaminen

Koulupäivän keskeyttäminen

Kasvatuskeskustelu

Jälki-istunto (max.2 tuntia)

Kirjallinen varoitus

Määräaikainen erottaminen

Opettajalla ja rehtorilla on oikeus tarkastaa opiskelijan tavarat. Rehtori tai opettaja voi ottaa häiritsevät tai vaaralliset esineet tai aineet tarvittaessa haltuunsa. Oppilas on korvausvelvollinen, jos hän rikkoo tahallaan tai varomattomalla käytöksellään koulun omaisuutta.

**5 Järjestyssääntöjen seuranta ja tarkistaminen**

Järjestyssäännöt ovat huoltajien nähtävillä koulun kotisivuilla. Järjestyssäännöt käydään läpi lukuvuoden alussa oppilaiden ja henkilökunnan kanssa ja niihin tehdään tarvittaessa muutoksia.